stanford-oval/wikipedia huggingface dataset:
קפלת הזיכרון של היינץ
החלונות > חלונות בית הרוחב

חלונות בית הרוחב מתנשאים לגובה של 22.25 מטר (73 רגל) והם מבין הגבוהים ביותר בעולם. החלונות מייצגים ייצר, אמת, סבלנות ואומץ. מספר זהה של גברים ונשים מתוארים בחלונות, דבר לא רגיל לתקופתו, שמבטא את התרומה השווה של שני המינים לאנושות. בחלונות אלה יש מגוון רב של דמויות מוכרות מתחומי הדת, האמנות, הפילוסופיה והמדע. דמויות חילוניות כוללת את לודוויג ון בטהובן, יוהאן סבסטיאן באך, קלרה ברטון, לאונרדו דה וינצ'י, דניאל בון, קארל הגדול, ג'פרי צ'וסר, קונפוציוס, אמילי דיקינסון, ג'ון קיטס, אייזק ניוטון, נפוליאון בונפרטה, בנג'מין פרנקלין, ג'ורג' וושינגטון, ז'אן-ז'אק רוסו, ויליאם שייקספיר, פלורנס נייטינגייל, פוקהונטס, לואי פסטר, אדגר אלן פו, אלפרד טניסון, הנרי דייוויד תורו וג'וני אפלסיד.
החלונות > חלונות קומת התאורה

ארבעת חלונות קומת התאורה, הניצבים גבוה מעל הספינות המשניות, מציגים מלומדים, תאולוגים ופרשנים של התאולוגיה הנוצרית. שלושת חלונות הגלריה בקצה המערבי של הקפלה מציגים יצירות כתובות גדולות של הנצרות.
"מזמור השמש" (Canticle of the Sun) מאת פרנציסקוס מאסיזי - חלון זה נקרא גם חלון השבח וההודייה, זהו החלון בצד השמאלי של הנרתקס. החלון מתאר את המזמור באמצעות סדרת מדליונים וצורות, המוקפים בכוכבים, ציפורים, דגים ולהבות מרווחות. הדמויות הגדולות שבצדדים הן האח שמש והאחות ירח, מתחתן האנשות של ארבעת היסודות - אוויר, מים, אש ואדמה. המדליונים הקטנים מכילים תמונות הקשורות לחייו של פרנציסקוס מאסיזי. תחרת החלונות במרכז מכילה את דמות האלוהים כ"בורא השמיימי".
"התקדמות הצליינים" מאת ג'ון באניאן - זהו החלון המרכזי בנרתקס. החלון מציג את יצירתו האלגורית של באניאן "התקדמות הצליינים" באופן סמלי על ידי צורות זוויתיות בבסיס החלון עד להתפרצות פירות עץ החיים בחלק העליון של החלון. הדמויות של הנצרות ובעלי התקווה מעטרות את הצדדים. תחרת החלונות המרכזית מציגה את "ירושלים החדשה" עם חנוך, משה ואליהו המקבלים את פני הצליינים בסוף המסע.
"החיפוש אחרי הגביע הקדוש" מתוך "מות ארתור" מאת סר תומאס מלורי - חלון זה הנקרא גם חלון הגביע הקדוש הוא החלון הימני של הנרתקס. החלון מציג את החיפוש אחרי הגביע הקדוש כפי שסופר בסיפור "מות ארתור" מאת מלורי. הדמויות הדומיננטיות בצדדים הן סר גלהד וסר פרסיבל. הצורות בחלון רובן בצורת חבצלות או שושנים, סמל הטוהר. בפינות ישנם סמלונים הרלדיים של אריות, סמל האומץ, חדי קרן, סמל הבתולים המייצגים את ערכי האבירות ונחשים דרקונים, סמל לחטא ולכוח הרשע, ולפיתויים העומדים בפני האבירים במסע. תחרת החלונות במרכז מציגה את חזון הגביע הקדוש בסוף החיפוש.
העוגב > הכלי המקורי

העוגב המקורי של הקפלה כלל 4 מקלדות ו-3,770 צינורות, ונבנה על ידי אוליאן סקינר.
גודל הצינורות בעוגב נע בין גודל עיפרון עד לקופסאות עץ של 2 רגל רבוע (כ-0.092 מ"ר). הקונסולה של העוגב הייתה נתונה במגרעת מימין לאגף המזרחי והצינורות הוסתרו מאחורי הטריפוריום של האגף המזרחי, והמעטפת בצבעי זהב וכחול נמצאה מעל הגלריה.
העוגב > הכלי המעודכן

בשנות ה-60 של המאה ה-20 המעטפת הוסרה בהדרגה עקב מצבה הרעוע והשפעתה הרעה על הצליל של העוגב, והיותה בסכנה לדליקה. בתקופה זו העוגב מזדקק לטיפול ותחזוקה רציניים. ב-1969 החלו העבודות על התקנת עוגב חדש, שיוצר על ידי חברת M. P. Möller Company. כלי זה כלל תוספות של קונסולה בגלריה ששימשה לניגון רק בצינורות שבאחורי הגלריה, דבר שהיה שימושי לדואטים או אם הכלי הראשי נזקק לתיקוני חירום.
העוגב החדש נחנך ב-21 במרץ 1971 בידי נגן העוגב של אוניברסיטת פיטסבורג, ד"ר רוברט ס. לורד, ובידי ד"ר ראסל ג. ויצ'מן, נגן עוגב ב"צ'אטהאם קולג". כלי זה כלל 3,954 צינורות, 82 סטופים ו-70 דרגות. קרן היינץ מימנה את הכלע החדש.
בינואר 1989 זכה העוגב החדש למקצה שיפורים שכללו הוספות 3 דרגות אלקטרוניות של 32 בידי חברת Allen Organ Company, תחת השגחתו של ד"ר לורד. שיפור זה אפשר לעוגב להפיק צלילי בס רזוננטים עמוקים. שיפור זה היה אחד השימושים הראשונים בצליל אלקטרוני כדי לשפר את הצליל של עוגב קיים.
העוגב > הכלי הנוכחי

בתחילת שנות ה-90 של המאה ה-20, העוגב של מולר הפך ללא אמין ונדרש מקצה שיפוצים ותיקונים על הכלי. צורך זה התעורר באותה תקופה בה נעשו שיפוצים בקפלה להנגשתה לבעלי מוגבלויות ב-1994. חברת Reuter Organ Company נבחרה לשפץ את העוגב.
עוגב רויטר המחודש נחנך ב-24 בספטמבר 1995 אחרי ששופץ ונבנה מחדש בשנים 1994–1995 בידי Reuter Organ Company. עוגב זה מייצג אופנה בבניית העוגבים אמריקנית להשתמש בחומרים קיימים ביצירת עוגב ידידותי לסביבה ובעל צליל טוב. הקונסולה של האגף המזרחי היא בעלת 3 מקלדות ולוח דוושות ששולטים בכל 4,272 הצינורות (73 דרגות) ובשלושת הסטופים האלקטרונים 32' של הדוושות. קונסולה שנייה (עם 2 מקלדות ודוושה) ממוקמת בחלק האחורי של הגלריה ושולטת בצינורות שבגומחה הצמודה לגלריה. הקונסולה הראשית שולטת גם בצינורות העוגב של הגלריה. בעוד שרוב צינורות העוגב ממוקמים בחלק הקדמי של האגף המזרחי, טובה שולטת ממוקמת כ-90 רגל (כ-27 מטר) מעל תקרת תיבת העוגב.
היסטוריה מלאה של העוגב בקפלת היינץ ניתן למצוא במדריך דוצנט (Docent Guide) עבור העוגב בקפלת היינץ, שמהדורה ראשונה שלו הוכנה ב-2003 בידי ג'ון ג'יי דאנצאק. העתק של הספר וכן 2 תקליטורים הופקדו בספריית המוזיקה של אוניברסיטת פיטסבורג.
לקריאה נוספת

Alberts, Robert C. (1987). Pitt: The Story of the University of Pittsburgh 1787-1987. Pittsburgh: University of Pittsburgh Press. ISBN 0-8229-1150-7.
Gaul, Joan (1995). Heinz Memorial Chapel. Pittsburgh.
Heinz Memorial Chapel: A Brief History, brochure design by Elena Gialamas, Department of University Relations, University of Pittsburgh
Kidney, Walter C. (1997). Pittsburgh's Landmark Architecture: The Historic Buildings of Pittsburgh and Allegheny County. Pittsburgh: Pittsburgh History & Landmarks Foundation. ISBN 0-916670-18-X.
הערות שוליים

↑  "Internet Archive: Pittsburgh History and Landmarks Foundation: PHLF Plaques & Registries". 2007-01-27. נבדק ב-2008-02-25.
↑  ידיעה בפוסט גאזט
↑  בפוסט גאז
↑  אתר המקהלה
↑  באתר האוניברסיטה
| --- | --- |
בקרת זהויות :  LCCN: nr97037840  VIAF: 151726205   WorldCat (עם VIAF): 151726205 
הכניסה לקפלה
פנים הקפלה, מבט מזרחה
חלון האפסיס והמזבח
חלון בית הרוחב הצפוני
פרייס ווטרהאוס קופרס

| --- | --- |


 נתונים כלליים
 תקופת הפעילות:  1995–הווה (כ־30 שנה) 
 חברות בנות:  PricewaterhouseCoopers (Canada)  Strategy&  PricewaterhouseCoopers (Deutschland)  PricewaterhouseCoopers (United States)  PricewaterhouseCoopers (Sweden)  PricewaterhouseCoopers (Norway)  PricewaterhouseCoopers (United Kingdom) 
 מיקום המטה:  לונדון 
 ענפי תעשייה:  professional services industry, audit, תעשיית הייעוץ האסטרטגי, accounting services, ייעוץ 
 הכנסות:  41,300,000,000 דולר אמריקאי (נכון ל־2018) 
 יו"ר:  Robert E. Moritz 
 מנכ"ל:  Samuel DiPiazza 
 עובדים:  295,371 (נכון ל־30 ביוני 2021) 
  
 www.pwc.com
 
פרייס ווטרהאוס קופרס (באנגלית: PricewaterhouseCoopers או בקיצור PwC) הוא אחד התאגידים הגדולים בעולם למתן שירותים פיננסיים, חשבונאיים וייעוץ ארגוני ומקצועי ואחד מארבעת משרדי ראיית החשבון הגדולים, יחד עם דלויט, ארנסט אנד יאנג ו-KPMG. מטה החברה ממוקם בלונדון, בריטניה.
חברות PwC פועלות ב-157 מדינות, ב-742 מיקומים, עם 284,000 עובדים. נכון לשנת 2019 26% מכוח העבודה עבד ביבשת אמריקה, 26% באסיה, 32% במערב אירופה ו-5% במזרח התיכון ובאפריקה. הכנסותיה העולמיות של החברה היו 42.4 מיליארד דולר בשנת 2019.
המשרד במתכונתו הנוכחית נוצר בשנת 1998 על ידי מיזוג בין שני משרדי רואי חשבון; Coopers & Lybrand ו-Price Waterhouse. לשתי הפירמות היו היסטוריות מהמאה ה-19. שם המסחר קוצר ל-PwC בספטמבר 2010 כחלק ממאמץ מיתוג מחדש.
PricewaterhouseCoopers International Limited, שבסיסה בלונדון, בריטניה היא גורם מתאם עבור רשת הפירמות העולמית. היא מנהלת את המותג העולמי ומפתחת מדיניות ויוזמות ליצירת גישה משותפת ומתואמת בתחומים כמו סיכון, איכות ואסטרטגיה. היא אינה מספקת שירותים ללקוחות.
נכון לשנת 2019, PwC היא החברה בבעלות פרטית החמישית בגודלה בארצות הברית.
בוגרים נודעים

אד בסטיאן - מנכ"ל דלתא איירליינס.
פיל נייט - מייסד נייקי.
ריץ' קרמר - יו"ר, נשיא ומנכ"ל חברת הצמיגים והגומי גודייר.
דהרוביה סוריהדבארה - סמנכ"ל כספים ג'נרל מוטורס.
בראד טילדן - מנכ"ל ויו"ר חברת אלסקה איירליינס.
החברה בישראל

בישראל, לחברה משרד המקיים שותפות עם משרד רואי החשבון קסלמן וקסלמן. המשרד הראשי של הפירמה נמצא בתל אביב, עם סניפים בחיפה וירושלים.
החברה הישראלית (PwC Israel) נוסדה ב-1924, וכיום פועלים בה 61 שותפים ויותר מ-1000 אנשי מקצוע, לרבות רואי חשבון, כלכלנים, בוגרי מנהל עסקים, מנתחי מערכות ומהנדסים. בדומה לנהוג ברשת הגלובלית, השירותים מסווגים לשלושה תחומי פעילות עיקריים: ביקורת ודיווח כספי, מיסים וייעוץ עסקי.
בשנת 2025 הטילה הוועדה לניירות ערך ובורסות של ארצות הברית (SEC) קנס של 2.75 מיליון דולר על PwC Israel, לאחר שמאות מעובדיה רימו במבחנים פנימיים שנגעו לאתיקה ולבקרת איכות בשנים 2017–2022.
שערוריות

ב־2023, PwC ותאגידי ראיית חשבון נוספים, הואשמו כי סיפקו שירותי ייעוץ פיננסי לחברות גדולות באוסטרליה, במטרה לסייע להן להעלים מס.
ב־2024, PwC נקנסה בסכום של 62 מיליון דולר, על כך שלא דיווחה ואף סייעה להסתרת הונאה שבוצעה על ידי חברת פיתוח נדל"ן בסין, מה שהוביל לקריסתה של החברה.
הערות שוליים

↑  PricewaterhouseCoopers, אודות PwC Israel, באתר PwC
↑  דניאל אדלסון, מאות עובדים רימו בבחינות: פירמת ראיית החשבון PwC ישראל נקנסה במיליוני דולרים, באתר ynet, 26 בפברואר 2025
↑  Reuters, China fines PwC a record $62 million for its role in the Evergrande collapse, CNN, ‏2024-09-13 (באנגלית)
| --- | --- |
בקרת זהויות :  NLI: 987007381463705171  BIBSYS: 98070832  BNE: XX178726  BnF: cb133429586 (data)  CiNii: DA11988988  GND: 1067636730  ISNI: 0000 0004 0623 9557  LCCN: n2008004366  LNB: 000313970  NLA: 41700428  NLK: KAB202011452  NSK: 000687992  RERO: 02-A006144340  SELIBR: 341453  SUDOC: 050158805  VIAF: 157594403   WorldCat (עם VIAF): 157594403
Soul Eater

| --- | --- |
 
אכלן הנשמות
 סוגה:  פנטזיה, הרפתקאות

 אנימה
 במאי:  טאקויה איגראשי
 תסריטאי:  אקאטסוקי יאמאטויה
 אולפני אנימציה:  בונז
 רשת שידור:  TXN
 תקופת שידור מקורית:  7 באפריל 2008 – 30 במרץ 2009
 מספר הפרקים:  51

 מאנגה
 יוצר:  אטסושי אוקובו
 הוצאה:  Square Enix
 התפרסם לראשונה במגזין:  Monthly Shōnen Gangan
 קהל יעד:  שונן
 תקופת הפרסום המקורית:  12 במאי 2004 – 12 באוגוסט 2013
 מספר הכרכים שהתפרסמו:  25
סול איטר (באנגלית: Soul Eater; ביפנית: ソウルイータ; תרגום חופשי: אכלן הנשמות) הוא כותר מאנגה שנוצר על ידי אטסושי אוקובו.
העלילה מתרחשת באקדמיה המכשירה סטודנטים שחציים הופכים לנשק וחציים למייסטרים (נושאי נשק) העובדים בשיתוף פעולה לתפיסת 99 נשמות של קישינים (אנשים או מפלצות מרושעים) ונשמה אחת של מכשפה. זאת, כדי שיוכלו להעלות את רמת הכוח שלהם וכך גם לצאת לשיתופי פעולה עם השיניגאמי המנהל את האקדמיה.
סול איטר ידועה בסגנון האיור הלא שגרתי המצוי באנימות ומאנגות (למשל, לשמש ולירח יש פרצופים, לרוב מפחידים) ומושפעת מאמנות נוסח טים ברטון. אוקובו הודה שעבודתו אכן הושפעה מברטון וכן מהעולם של הארי פוטר.
המאנגה יצאה בין השנים 2004–2013 ובעקבות הצלחתה הופקה לה סדרת אנימה שהכילה 51 פרקים ושודרה בין השנים 2008–2009, הזמינה בישראל עם תרגום עברי באמצעות ספריית האנימה החל מ-11 באפריל 2022. בעקבות הסדרה פותחו שלושה משחקים שיצאו לשלוש קונסולות שונות (wii, פלייסטיישן 2 ונינטנדו DS) וכן יצא ספין אוף הנקרא ״!Soul Eater NOT" ששודר בין השנים 2011–2014 (עם חוברת אנימה שהכילה 12 פרקים בשנת 2014) והיווה פריקוול מקדים לסדרה עצמה.
תקציר העלילה

העלילה מתמקדת בשתי דמויות מרכזיות: מאקה אלברן וסול איטר אוואנס, המתגוררים ולומדים יחד באקדמיית DWMA (ראשי תיבות של Death Weapon Meister Academy) הנמצאת בעיר דמיונית בשם עיר המוות (בתרגום חופשי: Death City) שממוקמת בנבדה, ארצות הברית. השניים עובדים ביחד כצוות ויוצאים להרפתקאות אשר במסגרתן הם מתמודדים מול אויבים שונים אותם הם צריכים להרוג ולאסוף 99 נשמות שלהם, ביחד עם נשמה נוספת של מכשפה כדי שבסופו של דבר, מאקה תזכה לעבוד עם שיניגאמי (שיניגאמי הם מלאכי מוות בתרבות היפנית), בדומה לאביה. עם זאת, האב בניגוד אליה, הפך לנשק ועד היום נושא את התואר ״חרמש המוות״ הודות לכך שהוא ושותפו ד"ר סטיין הצליחו לעמוד במשימה. בסוף כל קרב, סול אוכל את הנשמה של האויב (ומשם שמו). מתלווים אליהם גם הצוותים של בלק סטאר וטסובאקי נאטסוקסה ושל דת' דה קיד ביחד עם התאומות ת'ומפסון.
דמויות > דמויות ראשיות

מאקה אלברן - הדמות הראשית. מאקה היא נערה שאפתנית אשר מקווה ביום מן הימים להילחם לצידו של שיניגאמי. מאקה ידועה כחרוצה וחכמה ותמיד נלחמת למען כל מה שצודק ונכון וזאת למרות שהיא דמות אופטימית ביותר ומתחברת בקלות לכולם. אביה הפך להיות הנשק הרשמי של שיניגאמי ולמרות זאת, מאקה לא אוהבת את אביה בעקבות נטיותיו לרדוף שמלות, מה שגרם לאימה לעזוב אותו ואת עיר המוות. שותפתו של סול איטר אוואנס.
סול איטר אוואנס - שותפה של מאקה אלברן. קרוי כך מאחר שהוא זולל את נשמות היצורים המרושעים לאחר שהורג אותם. יכול להפוך לחרמש שהלהב שלו חצי שחור וחצי אדום, ועם המוט מופיעות עיניו. דמותו של סול עצמו היא לרוב ההפך ממאקה: בעוד היא אקטיבית, הוא יותר אדיש ופאסיבי. כמו כן, סול גם רוכב על אופנוע משלו.
בלאק סטאר - יליד שבט הכוכב (מה שמסביר את הקעקוע של הכוכב על זרועו הימנית). בנו של הנינג'ה וויט סטאר, אשר היה ידוע כמתנקש גדול. לאחר שהוריו מתו, הוא הועבר לעיר המוות ושם גדל. ידוע כרברבן גדול המשתחצן רבות על כוחו ומשוויץ ביכולותיו. שותפה של טסובאקי נאטסוקאסה.
טסובאקי נאטסוקאסה - שותפתו של בלאק סטאר. בדומה לו, גם היא גדלה בכפר. יכולה להפוך ליותר מנשק אחד. הנשקים אליהם היא הופכת הם: פצצת עשן, שוריקן, קטאנה, חרב. בניגוד לבלאק סטאר, טסובאקי עצמה עדינה, מנומסת, שקטה, מופנמת, חכמה וגבוהה (בעוד שבלאק סטאר עצמו נמוך ממנה).
דת' דה קיד (ילד המוות בתרגום חופשי) - בנו של שיניגאמי. אף שהוא פטור מללכת לאקדמיית DWMA בשל היותו יורש של אביו בתפקיד השיניגאמי, החליט ללכת ללמוד בכל זאת. קיד ידוע כבעל חזות חכמה במיוחד, אותה ירש מאביו אך עם זאת בעל OCD המפתח אובססיביות כלפי סימטריה (למשל, הוא מודה לא מעט פעמים כי המספר 8 הוא מספר המזל החביב עליו). שותפן של ליז ופטי ת'ומפסון, מת בפרק העשירי ממחלה וחוזר לחיים כמה פרקים מאוחר יותר.
אליזבת' (ליז) ת'ומפסון - אחת משותפותיו של דת' דה קיד. תאומתה של פטי ת'ומפסון. בצעירותן גדלו ברחובות ברוקלין כעברייניות. ליז, לבדה או יחד עם פטי, נהפכת לאקדח. ליז גבוהה ודמותה מאופיינת בתור רציונלית ובוגרת, אך פחדנית במיוחד.
פטרישיה (פטי) ת'ומפסון - אחת משותפותיו של דת' דה קיד. תאומתה של ליז ת'ומפסון. פטי נמוכה ודמותה מאופיינת כאמיצה, היפראקטיבית ואף אינפנטילית (למשל היא מסוגלת לקחת דפי מבחן שלמים ולבנות מהם ג'ירפה בזמן שנדמה שהיא עונה על המבחן).
דמויות > דמויות משנה

שיניגאמי - מנהל האקדמיה ואביו של דת' דה קיד. מכשיר את תלמידיו כדי שיעבדו עימו בעתיד. ייסד את עיר המוות ואף הטביע עצמו בתוכה, כך שלא יוכל להתנתק ממנה גם אם יחפוץ בכך. שיניגאמי ידוע כדמות עליזה במיוחד, ואינו חושש לעמוד מול אויבים בקשיחות.
ספיריט אלברן ״חרמש המוות״ - אביה של מאקה. ספיריט מסוגל להפוך לצלב או לפחות להפוך את ידו לחרמש. היה שותפו של ד"ר סטיין בעבר, אך בגלל שלא הסתדרו ביניהם, עבר לשתף פעולה עם אימה של מאקה, שילדה אותה כאשר היה בן 18 ובהמשך השניים נישאו. ספיריט ידוע כרודף שמלות ובשל נטיותיו לכך, הוא ואשתו התגרשו טרם תחילת העלילה והיא עזבה את העיר ויצאה למסע שמעולם לא חזרה ממנו. מנסה להתקרב לבתו אך נכשל בכך לא מעט פעמים (מוטיב נפוץ במהלך העלילה).
ד"ר פרנקן סטיין - המורה בכיתה של הדמויות הראשיות. שותפו של ספיריט בעבר. בעל מעבדה הנמצאת בקצה העיר. נטען כי הוא זה שהפך את סיד בארט לזומבי. מסייע רבות לדמויות הראשיות במהלך העלילה.
סיד בארט - זומבי אשר קם לתחייה בשביל לאמן את מאקה ובלאק סטאר כדי למנוע את סילוקם מהאקדמיה בעקבות כך שלא הצליחו להשיג אף נשמה של יצור מרושע. לאחר שמשימה זו הושלמה, סיד נשלח מטעם האקדמיה לרגל אחר פועלן של המכשפות במטרה לברר מה הן זוממות, כדי שיוכל לתרום לאקדמיה כפי שתרם כאשר היה מורה שם טרם מותו. שותפה של נייגוס.
בלייר - מכשפה. מסוגלת להפוך לחתולה סגולה. בעלת כוחות קסם חזקים המבוססים על דלעת. בלייר לרוב מהווה אתנחתא קומית ונוטה להיחשף בעירום מול סול (או בנים אחרים), מה שגורם להם לאבד לידה שליטה. לרוב גם מתהלכת בלבוש מינימלי.
אקסקליבר - כשמה של החרב האגדית (שכן, זוהי גם צורתו המקורית). יצור לבן ונמוך אשר בדומה לבלאק סטאר, גם מתרברב רבות ומשוויץ לא מעט. כל מי שבסביבתו נאלץ לסבול אותו וברגע שמדברים איתו עליו, הוא עושה מין פרצוף מעוקם. ועם זאת, מסוגל לתת כוחות אדירים למי שיישא אותו וישתף איתו פעולה.דומה למומינים.
קרונה גורגון - אנדרוגינוס אשר זהותו המינית לא ברורה (למרות שבמאנגה מתייחסים אליו כזכר ואילו באנימה כנקבה). הצאצא של מדוזה, אשר מתעללת בו/בה רבות בילדותו/ה. דמו/ה של קרונה שחור, מה שגרם בקרב הראשון מול סול ומאקה כאשר הביס/ה את סול איטר לאבד המון דם, אך לערבבו עם דם שחור, מה שגורם לסול ומאקה להיכנס לטירוף בהמשך העלילה. לקרונה אין חברים מלבד ראגנרוק, השותף שלו/ה. מאקה היא היחידה שהתחברה עימו/ה.
דמויות > הרעים

מדוזה גורגון - הנבלית הראשית ואימו/ה של קרונה. מכשפה אשר מאמינה כי יכולה להשיג כל מה שתרצה, כולל בנסיונותיה לפתות את ד"ר סטיין ללכת עימה. כוחותיה של מדוזה מבוססים על נחשים וחצים. כאשר ד"ר סטיין מביס אותה בסוף הקרב שהתחולל במהלך חגיגות יום השנה לאקדמיה, היא הופכת לנחש ומשתלטת על גופה של ילדה קטנה בשם רייצ'ל במטרה שתוכל להישאר בעיר המוות ולנסות להפיל אותה מבפנים וכן להשתלט בחזרה על קרונה. רבה רבות עם אחותה אראקנה.
ארוקה פרוג - מכשפה אשר הולכת עם מדוזה. תחילה מתעבת אותה אך לאחר שמדוזה הורגת את אחת מאחיותיה של מיזונה, מבינה ארוקה שאין לה ברירה. יכולה להפוך לצפרדע ואף משתמשת בפצצות צפרדע.
מיזונה - קבוצה של מכשפות שנשמעות כמו עכברושים ואף הופכות אליהן. יכולות להתאגד ביחד ולהפוך למיזונה, מכשפה אנושית שמסוגלת לדבר. משתפות פעולה עם מדוזה.
דימון איי/פרי (עין השד/חופשי בתרגום חופשי)- אסיר שברח. משתף פעולה עם מדוזה. ישב במאסר בגלל שגנב את עינה השמאלית של מאבה. פרי הוא אדם זאב חזק במיוחד ונחשב כבן אלמוות.
ארקנה גורגון - אחותה הגדולה של מדוזה. מנהיגה את קבוצת ארקנופוביה ומנהלת צבא עצום. כוחותיה של אראקנה מבוססים על עכביש (ומשם שמה).
גיריקו - עובד עבור ארקנה. במקור נשק שיכול להצתוות עם מייסטר אך מעדיף לעבוד לבד. גיריקו בעל כוחות מסור. חי על לחימות.
מוסקיטו (יתוש בתרגום חופשי) - משרתה של ארקנה. ידוע כי גילו הוא 800 שנה. כוחו של מוסקיטו הוא למצוץ את דמם של אויביו באמצעות אפו (בדומה ליתוש).
אשורה - מלך השדים.
הערות שוליים

↑  Interview - Atsushi Ohkubo, 20 Mars 2009, manga-news.com (בצרפתית)
| --- | --- |
בקרת זהויות :  MusicBrainz: 08695d38-4c6e-4c49-bb67-f64537ad6ef3
NANA (מאנגה)

| --- | --- |
 
NANA
 סוגה:  דרמה, רומנטי, מוזיקלי, שוג'ו
 יוצר:  איי יזואה

 מאנגה
 יוצר:  איי יזואה
 הוצאה:  Shueisha (ביפן)  VIZ Media (באמריקה הצפונית)
 התפרסם לראשונה במגזין:  Cookie (ביפן)
 קהל יעד:  שוג'ו
 תקופת הפרסום המקורית:  15 בנובמבר 2002 – עד היום
 מספר הכרכים שהתפרסמו:  18 עד כה

 אנימה
 אורך פרק:  25 דק'
 במאי:  מוריו אסקה
 אולפני אנימציה:  Madhouse Studios
 תקופת שידור מקורית:  אפריל, 2006 – מרץ, 2007
 מספר הפרקים:  47

 סרט
 במאי:  קינטרו אוטני
 סטודיו:  TBS
 הופעת בכורה:  ספטמבר 2005
 משך הקרנה:  113 דקות

 סרט: NANA 2
 במאי:  קינטרו אוטני
 הופעת בכורה:  דצמבר 2006
NANA היא סדרת מאנגה יפנית שנוצרה על ידי המנגקה איי יוזוואה (Ai Yazawa) אשר עובדה לשני סרטים ולסדרת אנימה בת 47 פרקים.
סדרת המאנגה פורסמה לראשונה במגזין Cookie, מגזין יפני אשר מפרסם מאנגות שוג'ו. הסדרה הצליחה מאוד ביפן ומחוץ לה: 12 הכרכים הראשונים נמכרו ביותר מ-22 מיליון עותקים. בהמשך עובדה המאנגה לשני סרטים מצולמים ולסדרת אנימה בהפקת סטודיו Madhouse. העלילה עוסקת בשתי צעירות בנות 20 אשר מתחברות במהלך נסיעה ברכבת לטוקיו. הן חולקות את אותו השם, נאנה (ביפנית: שבע), ובהמשך עוברות לגור יחד באותה הדירה.
עלילה

נאנה קומטסו היא נערה ילדותית ותמימה שנוטה לשקוע בדמיון ולאבד קשר עם המציאות. לאחר שנה של מערכת יחסים מרחוק, היא נוסעת לטוקיו כדי לגור עם החבר שלה, שוג'י. ברכבת היא מתיישבת ליד נאנה אוסקי, נערה קשוחה, מלאת ביטחון עצמי וסולנית של להקת פאנק בשם "Black stones" (או בקיצור BLAST).
במהלך הנסיעה הארוכה מתפתחת ביניהן שיחה. במהלך אותה שיחה מתברר להן כי שתיהן בנות 20, שתיהן עוברות לגור בטוקיו וכי לשתיהן קוראים נאנה. השתיים נפגשות בשנית בדירה ששתיהן מעוניינות לשכור, ולאחר שאף אחת מהן לא מוכנה לוותר עליה, הן מחליטות לעבור לגור בה יחד. נאנה אוסקי נותנת לנאנה קומטסו את הכינוי "האצ'י" (נאנה ביפנית הוא המספר שבע בעוד האצ'י הוא שמונה). האצ'י מתיידדת במהירות עם חבריה של נאנה ללהקה ובהמשך נפגשת גם עם ראן, האקס שלה, ועם חבריו ללהקה המתחרה Trapnest. במקביל, היא מתמודדת עם התדרדרות מערכת היחסים שלה עם שוג'י ועם קשיים במציאת עבודה שתתאים לה.
דמויות

נאנה "האצ'י" קומטסו (קאורי): גדלה בעיר קטנה, במשפחה חמה ואוהבת. למדה בבית ספר תיכון לאמנות בעיר מגוריה יחד עם חברתה הטובה ג'ונקו, שם הכירה את שוג'י. כאשר סיימו את התיכון, ג'ונקו והחבר שלה קיוסקה עזבו לטוקיו כדי ללמוד באוניברסיטה. אחריהם עזב גם שוג'י ונאנה נשארה לבדה בעיר. אחרי שנה בה עבדה בעבודות זמניות שונות נאנה עזבה את העיר גם היא ועברה לגור בטוקיו.
לנאנה יש דמיון פרוע והיא נוטה להאמין בכל לבה למחשבות מופרכות שעולות בראשה (לדוגמה, היא מחליטה ששוג'י בוגד בה עם נערה בשם סצ'יקו וקונה לה בגדים יקרים של לואי ויטון). בנוסף, היא אוהבת להתעסק במראה החיצוני שלה ולעשות קניות (בעיקר לקנות בגדים), דבר אשר מקשה עליה לחסוך כסף שהיא מרוויחה בעבודה.
נאנה אוסקי (רומי פאקו): ננטשה על ידי אמה בגיל צעיר ומעולם לא זכתה להכיר את אביה. סבתה, שגידלה אותה מילדות, נפטרה כשנאנה הייתה בת 15. בתקופת התיכון הצטרפה נאנה ללהקה מתחילה שהוקמה בעיר מגוריה, "בלאק סטונס", בתור זמרת. הלהקה הצליחה מאוד ורכשה מעריצים רבים בעיר. נאנה וראן, בסיסט הלהקה, התאהבו, אך ראן החליט לעזוב את בלאסט ולעבור ללהקה אחרת ומצליחה יותר, Trapnest. ראן עזב לטוקיו ונאנה החליטה שהיא חייבת לקדם את הלהקה שלה ואת עצמה עד שיהיו טובים יותר מטראפנסט.
נאנה מופיעה רוב הזמן כשהיא מעשנת סיגריה. היא גם אוהבת ג'אנק פוד ואלכוהול. היא קשוחה ומלאת ביטחון למראית עין אבל מתחת לפני השטח היא פגיעה וזקוקה נואשות לתשומת לב ולאהבה.
דמויות > Black Stones

נובו טרישימה (שיקיי טומוזקו): גיטריסט הלהקה. טיפוס אופטימי, חברותי ושמח. שתיין גרוע, לעיתים קרובות חושף סודות כאשר הוא שיכור. למד בבית ספר תיכון יחד עם נאנה אוסקי והיה לה שותף לחלום להקים יום אחד להקה מצליחה. נובו מגיע ממשפחה עשירה אבל במקום לרשת את העסק המשפחתי הוא עוזב את הבית ועובר לטוקיו כדי להגשים את התשוקה שלו למוזיקה.
יאסוסי "יאסו" טאקגי (קוואהרה יושיהישה): מנהיג הלהקה והמתופף. למרות המראה המפחיד שלו (קרחת מבריקה, הרבה פירסינג ומשקפי שמש כהים) הוא אדם אחראי ושקול ועובד בתור עורך דין.
יאסו הוא החבר המבוגר ביותר בלהקה (נובו אוהב לצחוק עליו ולקרוא לו "זקן"). הוא משמש כמו אח גדול לנאנה ולפעמים גם לנובו. כמו נאנה גם הוא מעשן. הסיגריות האהובות עליו הן סיגריות בעטיפה חומה עם טעם מתוק במקצת שנקראות בלאק סטון, מכאן שם הלהקה.
שינצ'י "שין" אוקזקי (אקירה אישידה): בסיסט הלהקה. נער בן 15 המגיע ממשפחה בעייתית ולא מתפקדת. הגיע ללהקה בעקבות מודעה שפרסמה נאנה ק. ובתחילה שיקר לגבי גילוי מחשש שיידחה משום שהוא צעיר מדי. הוא מעריץ של ראן וחבר קרוב של נובו. התנהגותו הפרועה מרגע שהצטרף ללהקה מדאיגה את שאר החברים, וגם את נאנה ק. שרואה בו כמו 'בן רוחני' ורוצה לגונן עליו.
דמויות > מכרים של נאנה ק.

ג'ונקו סאוטומה (טאקאקו הונדה): חברתה הטובה של נאנה מעיר הולדתה. בוגרת בהרבה מנאנה על אף ששתיהן באותו הגיל. היא משמשת לה קול של היגיון ותמיד מנסה לגרום לה להיות יותר אחראית ועצמאית.
קיוסקה טאקקורה: החבר של ג'ונקו ושותפה לדירה. חבר טוב של נאנה ושל שוג'י.
שוג'י אנדו (טקאהשי הירוקי): החבר של נאנה קומטסו. השניים הכירו בעיר בה גדלו וניהלו מערכת יחסית מרחוק לאחר ששוג'י עבר לטוקיו. סטודנט באוניברסיטה אשר עובד ולומד שעות רבות בכל יום, דבר שמונע ממנו להיפגש עם נאנה לעיתים קרובות.
דמויות > Trapnest

ריירה "ליילה" שריזוואה (איה היראנו)
ראן הונג'ו (הידאנובו קיושי)
טאקומי איצ'ינוסי
נאוקי פוג'יאדה
מוזיקה

מכיוון שמוזיקה היא מרכיב מרכזי בעלילת הסדרה, פסקול האנימה עשיר בשירים מקוריים. בנוסף, נעשה שימוש רב במוזיקת רקע אשר מחזקת את האווירה הרומנטית שהסדרה מנסה ליצור. יצאו לאור שני פסקולים של הסדרה: Nana 707 soundtracks ו-Nana 7to8 soundtrack.
התקליטור הראשון מכיל כ-44 קטעים שהם למעשה מנגינות רקע אינסטרומנטליות מתוך הסדרה, חוץ מקטע 44 שהוא שיר. הדיסק יצא במהדורה רגילה ובמהדורה מיוחדת לאספנים אשר כללה עטיפת כריכה קשה, תמונות מהסדרה ושבע גלויות.
את שירי הנושא של הסדרה מבצעות שתי זמרות. אנה טסוצ'יה היא מדבבת השירה של נאנה (יש לה מדבבת אחרת לדיבור) והשירים שלה מוצגים בסדרה כשירים של בלאק סטונס. אוליביה מדבבת באותה הצורה את ריירה, הסולנית של טרפנסט.
שירי הנושא של הסדרה:
פתיחות:
1."Rose" מאת אנה טסוצ'יה.
2."Wish" מאת אוליביה.
3."LUCY" מאת אנה טסוצ'יה.
סיומות:
1."A Little Pain" מאת אוליביה.
2."Starless Night" מאת אוליביה.
3."Kuroi Namida" מאת אנה טסוצ'יה.
4."Winter Sleep" מאת אוליביה.
5."Stand by Me" מאת אנה טסוצ'יה.
עיבוד קולנועי מסוג לייב אקשן

המאנגה זכתה גם לעיבוד קולנועי מסוג לייב אקשן אשר בוים על ידי קינטרו אוטני. הסרט יצא לקולנוע ב-3 בספטמבר 2005 (לפני האנימה). כיכבו בו: מיקה נקשימה (Mika Nakashima) בתפקיד נאנה אוסקי ואווי מיאזאקי (Aoi Miyazaki) בתפקיד נאנה קומטסו. גרסת ה-DVD יצאה לאור במרץ 2006. הסרט זכה להצלחה בבתי הקולנוע היפנים.
הסרט השני נקרא NANA 2 והוא יצא לאקרנים בדצמבר 2006. השחקנים אשר גילמו את נאנה קומטסו, ראן ושין הוחלפו, אך שאר השחקנים נשארו בתפקידם.
עיבוד קולנועי מסוג לייב אקשן > שחקנים ראשיים

נאנה קומטסו – Yui Ichikawa /Aoi Miyazaki
נאנה אוסקי – Mika Nakashima
ראן – Nobuo Kyou / Ryuhei Matsuda
טאקומי – / Tetsuji Tamayama
שין – Hongo Kanata / Ken'ichi Matsuyama
נובו – Hiroki Narimiya
ריירה – Yuna Ito
מתוך הפרק הראשון
למעלה:נובו ונאנה. למטה:יאסו ושין
כרזת הסרט